Fa e sa le go tloga bogololo, batho ga ba bolo go ikanya Baebele. Gompieno batho ba le bantsi ba dirisa kgakololo ya yone. Mme gone, ba bangwe ba tsaya Baebele e se botlhokwa e bile ba re dilo tse di kwadilweng mo go yone di ka se tsamaye tsa diragala. Wena o akanayang? A o ka bona nnete mo Baebeleng? Anthony Morris wa Setlhopha se se Laolang o ne a dira kitsiso e e neng e tlhalosa diphetogo tse di tla nnang teng tsa barongwa le babulatsela ba ba kgethegileng. Go simologa ka September 2012 go tla nna le Sekolo sa Baebele sa Banyalani ba Bakeresete se se tla tshwarwang mo dinageng tse di tlhophilweng. Boikaelelo jwa Sekolo sa Gileade bo ile jwa fetolwa. Go simolola ngwaga o o fetileng ka October, botlhe ba ba ileng ba thapisiwa kwa Gileade, ba tshwanetse ba bo ba kile ba nna mo mofuteng mongwe wa tirelo e e kgethegileng ya nako e e tletseng—e le barongwa ba ba iseng ba ye Sekolong sa Gileade, babulatsela ba ba kgethegileng, balebedi ba ba etang kgotsa batho ba ba direlang kwa Bethele. Ba ba alogileng mo sekolong seno ba tla dirisiwa go nonotsha batho ba Modimo le go ba kgothatsa e ka tswa e le kwa diofising tsa makala, mo tirong ya go eta kgotsa mo mafelong a go nang le batho ba le bantsi kwa go one mo ba ka kgonang go kgothatsa diphuthego mo tirong ya go rera.